ভারত আসলে কেমন দেশ আর কিছু মানুষ একে কী রকম দেখতে চায়, এই দুয়ের মধ্যে ব্যবধান বিস্তর। ভারতের এমন এক সহিষ্ণু দেশ হওয়ার কথা ছিল, যেখানে বিভিন্ন সংস্কৃতি, ইতিহাস, বৈচিত্র্যপূর্ণ ভাষা, ভিন্ন ভিন্ন জীবনধারা, বিভিন্ন খাবার ও খাদ্যাভ্যাস, নানা পোশাকআশাক আর রীতিনীতির চল আছে। ধর্মনিরপেক্ষ, স্থিতিশীল এবং সমানাধিকার বজায় রাখা একটি রাষ্ট্রের জন্য এমনই দরকার। এই চিন্তা অবশ্য পুরোপুরি বাস্তবে কবে রূপ নেবে তা বড় প্রশ্নের ব্যাপার, তবে ভারতের প্রধানমন্ত্রী কিন্তু নিজের দেশকে এমন পরিস্থিতির মধ্যেও সহিষ্ণু রাষ্ট্র হিসেবে দাবি করেছেন ব্রিটিশ পার্লামেন্টের কাছে, যা আগে তিনি ব্রিটিশ গণমাধ্যমের কাছেও করেছেন!